Maude Flanders

Maude Flanders on tegelane joonissarjas "Simpsonid". 

Ta oli abielus Ned Flandersiga ning neil on pojad Tod ja Rod Flanders. Ta hukkus 11. hooaja osas "Alone Again, Natura-Diddily", mis jõudis eetrisse 13. veebruaril 2000.

Maude'i häälenäitleja oli Maggie Roswell. 1994. aastal, pärast 5. hooaja jagude tootmist, kolis Roswell koos perega Denverisse. Oma rollide sisselugemiseks lendas ta igal aastal märtsist novembrini kaks korda nädalas Los Angelesse, talle maksti umbes 1500–2000 dollarit ühe jao pealt. Kallinevate lennupiletite tõttu küsis Roswell 1999. aastal, pärast 10. hooaega, palgatõusu 6000 dollarini ühe jao eest, kuid Fox nõustus talle juurde maksma vaid 150 dollarit, mispeale Roswell lahkus sarjast ning Maude kirjutati sarjast välja. Roswell naasis sarja 2002. aastal 14. hooajal, olles saavutanud Foxiga uue lepingu, millega ta sai rolle sisse lugeda oma kodust Denveris. Seejärel on Maude sarjas ilmunud peamiselt vaimuna.

 Viited 
Kategooria:Simpsonite tegelased

da:Maude Flanders
de:Figuren aus Die Simpsons#Familie Flanders
en:List of recurring The Simpsons characters#Maude Flanders
es:Anexo:Familia Flanders#Maude Flanders
fr:Famille Flanders#Maude Flanders
pt:Família Flanders#Maude Flanders